Espen Beranek Holm

**Espen Beranek Holm** (født 1960) er en norsk komiker, programleder og rockemusiker som har vært både soloartist og medlem av band. Under artistnavnet «Beranek» debuterte han med singelen «Dra te hælvete» i 1981. Fra 1993 til 2009 var Beranek Holm humorist og imitator i satireprogrammet Hallo i uken. Han har hatt show på Latter i tre sesonger sammen med Rune Andersen, spilt i flere TV-serier, vært stemmeskuespiller i flere animasjonsfilmer,  og har vært tekstforfatter for Are Kalvøs TV-show *Hyttebok frå helvete*.

Som musiker er Beranek Holm blant annet inspirert av artister fra rockelektronikaens barndom, som The Residents og Kraftwerk, og bruker selv teknologi og synthesizere i musikken sin, i tillegg til gitar og andre organiske instrumenter (som han i stor grad trakterer selv). I starten av sin solokarriere var Beranek parallelt en del av bandet Ung Pike Forsvunnet (UPF), og prosjektet Spastisk Ekstase (med blant andre Helge Gaarder).

Han tok videregående skole på Hartvig Nissens skole.

## Karriere
Han albumdebuterte med *[[Sound of Danger]]* i 1981, et album som fortsatt er å regne med blant minimalistiske elektroniske utgivelser fra 1980-årene.

Med oppfølgeren *[[X-Ray (album)|X-Ray]]* (1983) innkasserte Beranek Spellemannprisen. På denne tiden turnerte han sammen med bandet Palass 5000, senere Beranek Band, både i inn- og utland. 

I 1984 laget Beranek musikk til spillefilmen *[[Galskap!]]* (regi Egil Kolstø), og samme år kom maxi-singlen *[[She's a Great Dancer]]*. Beranek har samarbeidet med mange artister på sine album, fra The Stranglers-bassist J.J. Burnel og gitaristen B.J. Cole til Bendik Hofseth og Arne J. Berggren. Av de mer faste var bassisten Bernt Biberg og vokalisten Anne Danielsen. Beranek har også bidratt på andres album og har vært del av ulike musikalske konstellasjoner; The Tunicates, Dronning Mauds Land, Bare Egil Band, Vidar Theisen and the Retrievers, Mors Beste Barn og Langsomt Mot Nord. Fra slutten av 1990-årene var han en del av Dei nye kapellanane. Sammen med to av kapellanene, Jan Swensson og Øystein Jevanord, startet han Oslo Plektrum, et band som i tillegg til å backe artister på showscenen også holder egne konserter. 

Han har spilt i følgende band:

* Dei Nye Kapellanane
* Dronning Mauds Land
* Mors Beste Barn
* Langsomt Mot Nord
* Oslo Plektrum
* Spastisk Ekstase
* The Tunicates
* Ung Pike Forsvunnet

### Skuespiller og komiker
Espen Beranek Holm er også kjent som fast bidragsyter til satireprogrammet *[[Hallo i uken]]* i NRK P2 fra 1993 til 2009. Han var med i «Det blå partiet» i TV-programmet *[[Løvebakken (TV-serie)|Løvebakken]]* på NRK1, og var senere programleder for *[[Virtuos (musikkonkurranse)|Virtuos]]*, en klassisk musikkonkurranse for unge musikktalenter på NRK1. 

Beranek Holm hadde en av rollene i TV-serien *[[Luftens helter]]* og spilte C.J. Hambro i serien *[[Atlantic Crossing]]*. Han har vært stemmeskuespiller i norske versjoner av filmer som *[[Min bror bjørnen]]*, *[[Biefilmen]]*, ''Se opp'', ''Grusomme meg'' og *[[Pus med støvler]]*. 

Hans far var jazzmusikeren Eilif Holm. 

## Egne utgivelser
### Album
* 1981: *[[Sound of Danger]]*, Mind Expanding Records
* 1983: *[[X-Ray (album)|X-Ray]]*, Snowflake Records
* 1984: *[[Trigger (album)|Trigger]]*, Snowflake Records
* 1985: *[[She's a Great Dancer]]* (EP)
* 1986: *[[Daylight in the Dark]]*, Epic / Animal Voice
* 1988: *[[The Red File]]*, CBS / Animal Voice
* 1993: *[[Vintage Tapes]]*, Animal Voice
* 1994: *[[Tacoma Bridge]]*, Animal Voice
* 2013: *[[Sensitive Dependence]]*, Animal Voice
* 2016: *Dra Te Hælvete* (EP) – remixes by Todd Terje; Olsen Records
* 2019: *Oscillator Orkester* (EP), Animal Voice

### Singler
* 1981: *Dra te' Hælvete/Balls'n Calls*, Mind Expanding Records
* 1983: *City Lights/A Song of Kindess*, Snowflake Records
* 1983: *It's So Strong/I Believe in You*, Snowflake Records
* 1984: *She's a Great Dancer/High Fly*, Snowflake Records
* 1986: *Dancing in the Wind/Teardrop*, Epic / Animal Voice
* 1988: *Dum-dee-dum-dee/Hotter Than the Sun*, CBS / Animal Voice
* 1994: *Tacoma Bridge/Trick of Sounds*, Animal Voice
* 2013: *One Day*, Animal Voice
* 2013: *I Wish The Sky Was Blue*, Animal Voice
* 2013: *Fly Like A Bird* (radio edit)/*Tobor's Heart* (video), Animal Voice
* 2023: *Niedrige Erwartungen*, Animal Voice Productions – med EL/NeUe

## Referanser


## Eksterne lenker
* 
* 
*